Genadijs Kurdjumovs
Genadijs Kurdjumovs (1941–) ir Latvijas baltkrievu inženieris. Viņa vecākais brālis Leonīds Kurdjumovs bija Latvijas politiķis. Pēc Maskavas Dzelzceļa transporta inženieru institūta absolvēšanas strādāja par inženieri, kļuva par Zinātniskās ražošanas apvienības "Sistēma" ģenerāldirektoru, 1989. gadā viņu ievēlēja par PSRS tautas deputātu no Rīgas Oktobra rajona nacionāli teritoriālā vēlēšanu iecirkņa. Pēc Latvijas PSR Augstākās Padomes 1990. gada 15. februāra "Deklarācijas jautājumā par Latvijas valstisko neatkarību" Latvijas PSR Augstākās Padomes Prezidija priekšsēdētājs Anatolijs Gorbunovs Genadiju Kurdjumovu iekļāva komisijā pasākumu sagatavošanai Latvijas ekonomiskās un politiskās neatkarības atjaunošanai.